CELEX: 32007R0516
Language: sk
Date: 2007-05-10
Title: Nariadenie Komisie (ES) č. 516/2007 z  10. mája 2007 o trvalom povolení doplnkovej látky do krmív (Text s významom pre EHP)

11.5.2007   
            
            
               SK
            
            
               Úradný vestník Európskej únie
            
            
               L 122/22
            
         
      NARIADENIE KOMISIE (ES) č. 516/2007
   z 10. mája 2007
   o trvalom povolení doplnkovej látky do krmív
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 70/524/EHS z 23. novembra 1970 o prídavných látkach do krmív (1), a najmä na jej článok 3 a článok 9d ods. 1,
   so zreteľom na nariadenie Európskeho parlamentu a Rady (ES) č. 1831/2003 z 22. septembra 2003 o doplnkových látkach určených na používanie vo výžive zvierat (2), a najmä na jeho článok 25,
   keďže:
   
               (1)
            
            
               V nariadení (ES) č. 1831/2003 sa ustanovuje povoľovanie doplnkových látok určených na používanie vo výžive zvierat.
            
         
               (2)
            
            
               Článkom 25 nariadenia (ES) č. 1831/2003 sa ustanovujú prechodné opatrenia vzťahujúce sa na žiadosti o povolenie kŕmnych doplnkových látok, ktoré boli predložené v súlade so smernicou 70/524/EHS pred dňom začatia uplatňovania nariadenia (ES) č. 1831/2003.
            
         
               (3)
            
            
               Žiadosť o povolenie doplnkovej látky uvedenej v prílohe k tomuto nariadeniu bola predložená pred dátumom začatia uplatňovania nariadenia (ES) č. 1831/2003.
            
         
               (4)
            
            
               Úvodné pripomienky k týmto žiadostiam podľa článku 4 ods. 4 smernice 70/524/EHS boli zaslané Komisii pred dňom začatia uplatňovania nariadenia (ES) č. 1831/2003. S týmito žiadosťami sa má preto aj naďalej zaobchádzať v súlade s článkom 4 smernice 70/524/EHS.
            
         
               (5)
            
            
               Použitie enzýmového prípravku obsahujúceho endo-1,4-beta-xylanázu EC 3.2.1.8, produkovanú mikroorganizmom Bacillus subtilis (LMG-S -15136), bolo dočasne po prvýkrát povolené na výkrm ošípaných nariadením Komisie (ES) č. 261/2003 (3) a moriakov nariadením Komisie (ES) č. 2188/2002 (4). Na podporu žiadosti o časovo neobmedzené povolenie tohto enzýmového prípravku sa predložili nové údaje. Z posúdenia vyplýva, že podmienky na toto povolenie ustanovené v článku 3a smernice 70/524/EHS sú splnené. Používanie tohto enzýmového prípravku uvedeného v prílohe k tomuto nariadeniu by sa preto malo povoliť bez časového obmedzenia.
            
         
               (6)
            
            
               Z posúdenia tejto žiadosti vyplýva, že sa vyžadujú určité postupy na ochranu pracovníkov pred účinkami vystavovania sa doplnkovým látkam uvedeným v prílohe. Takáto ochrana by sa mala zabezpečiť uplatňovaním smernice Rady 89/391/EHS z 12. júna 1989 o zavádzaní opatrení na podporu zlepšenia bezpečnosti a ochrany zdravia pracovníkov pri práci (5).
            
         
               (7)
            
            
               Opatrenia stanovené v tomto nariadení sú v súlade so stanoviskom Stáleho výboru pre potravinový reťazec a zdravie zvierat,
            
         PRIJALA TOTO NARIADENIE:
   Článok 1
   Prípravok patriaci do skupiny „Enzýmy“, ktorý je vymedzený v prílohe, sa povoľuje bez časového obmedzenia ako doplnková látka vo výžive zvierat podľa podmienok ustanovených v tejto prílohe.
   Článok 2
   Toto nariadenie nadobúda účinnosť dvadsiatym dňom po jeho uverejnení v Úradnom vestníku Európskej únie.
   
      Toto nariadenie je záväzné v celom rozsahu a priamo uplatniteľné vo všetkých členských štátoch.
      V Bruseli 10. mája 2007
      
         
            Za Komisiu
         
         Markos KYPRIANOU
         
         
            člen Komisie
         
      
   
   
      (1)  Ú. v. ES L 270, 14.12.1970, s. 1. Smernica naposledy zmenená a doplnená nariadením Komisie (ES) č. 1800/2004 (Ú. v. EÚ L 317, 16.10.2004, s. 37).
   
      (2)  Ú. v. EÚ L 268, 18.10.2003, s. 29. Nariadenie zmenené a doplnené nariadením Komisie (ES) č. 378/2005 (Ú. v. EÚ L 59, 5.3.2005, s. 8).
   
      (3)  Ú. v. EÚ L 37, 13.3.2003, s. 12.
   
      (4)  Ú. v. ES L 333, 10.12.2002, s. 5.
   
      (5)  Ú. v. ES L 183, 29.6.1989, s. 1. Smernica zmenená a doplnená nariadením Európskeho parlamentu a Rady (ES) č. 1882/2003 (Ú. v. EÚ L 284, 31.10.2003, s. 1).
   
      PRÍLOHA
      
                  Číslo ES
               
               
                  Doplnková látka
               
               
                  Chemický vzorec, popis
               
               
                  Druh alebo kategória zvieraťa
               
               
                  Maximálny vek
               
               
                  Minimálny obsah
               
               
                  Maximálny obsah
               
               
                  Iné ustanovenia
               
               
                  Koniec obdobia platnosti povolenia
               
            
                  Jednotky aktivity/kg kompletného krmiva
               
            
                  Enzýmy
               
            
                  E 1606
               
               
                  Endo-1,4-beta-xylanáza
                  EC 3.2.1.8
               
               
                  Prípravok obsahujúci endo-1,4-beta-xylanázu produkovanú mikroorganizmom Bacillus subtilis (LMG S-15136) s minimálnou aktivitou:
                  Pevná a tekutá forma:
                  endo-1,4-beta-xylanáza: 100 IU (1)/g alebo ml
               
               
                  Ošípané vo výkrme
               
               
                  —
               
               
                  10 IU
               
               
                  —
               
               
                  
                              1.
                           
                           
                              V návode na použitie doplnkovej látky a premixu je potrebné uviesť teplotu pri skladovaní, dobu trvanlivosti a stabilitu pri granulovaní.
                           
                        
                              2.
                           
                           
                              Odporúčaná dávka na kilogram kompletného krmiva: 10 IU.
                           
                        
                              3.
                           
                           
                              Na použitie v kŕmnej zmesi bohatej na arabinoxylán, napr. obsahujúcej najmenej 40 % pšenice.
                           
                        
               
                  Bez časového obmedzenia
               
            
                  Morky vo výkrme
               
               
                  —
               
               
                  10 IU
               
               
                  —
               
               
                  
                              1.
                           
                           
                              V návode na použitie doplnkovej látky a premixu je potrebné uviesť teplotu pri skladovaní, dobu trvanlivosti a stabilitu pri granulovaní.
                           
                        
                              2.
                           
                           
                              Odporúčaná dávka na kilogram kompletného krmiva: 10 IU.
                           
                        
                              3.
                           
                           
                              Na použitie v kŕmnej zmesi bohatej na arabinoxylán, napr. obsahujúcej najmenej 40 % pšenice.
                           
                        
               
                  Bez časového obmedzenia
               
            
         (1)  1 IU je množstvo enzýmu, ktorý uvoľní 1 mikromól redukujúcich cukrov (ekvivalentov xylózy) zo xylánu z brezového dreva za minútu pri pH 4,5 a 30 °C.